साहित्य के नोबल पुरस्कार के लिए जहां स्वीडिश अकादमी चुनाव करती हैं वहीं चिकित्सा क्षेत्र के नोबल विजेता का चयन द नोबल एसेंबली द्वारा किया जाता है। बाकि तीन पुरस्कारों का चयन द रोयल स्वीडिश एकेडमी आॅफ साइसेंज द्वारा किया जाता है। जहां तक भारतीयों के नोबल पुरस्कार का प्रश्न है 1913 में रवीन्द्र नाथ टैगोर से लेकर 2014 तक 9 भारतीय इस पुरस्कार से सम्मानित हो चुके हैं। नोबल पुरस्कारों की अपनी प्रतिष्ठा है। ऐसे में इस तरह के सेक्स स्केण्डल और वित्तीय अनियमितता के आरोपों का उजागर होना अपने आप में गंभीर है। नोबल काम ही यदि नोबल नहीं रहता तो फिर इससे अधिक निराशाजनक क्या होगा? भले ही इस साल के साहित्य के नोबल पुरस्कार की घोषणा नहीं होती है पर इससे ज्यूरी के सदस्यों पर निश्चित रुप से अंकुश बढ़ेगा और आशा की जानी चाहिए कि नोबल कॉज के लिए दिए जाने वाला नोबल पुरस्कार अपनी गरिमा को बनाए रखने में सफल हो सकेंगे।